**Hankedokument**

Hankija: **Aktsiaselts Järvamaa Haigla**

Hanke nimetus: **„Järvamaa Haigla B-korpuse I korruse epoksiidpõrandate parandustööd“**

**Hanke tehniline kirjeldus, pakkumusevorm ja Pakkuja, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „**Järvamaa Haigla B-korpuse I korruse epoksiidpõrandate parandustööd**“. Hankeobjektiks olevate remonditööde tehnilise kirjelduse ning hankelepingu oluliste tingimustega palume tutvuda käesolevas dokumendis.

Pakkumused tuleb esitada elektronposti teel **hiljemalt 22. juuni 2021.a kell 11:00 aadressile** [haigla@jmh.ee](mailto:haigla@jmh.ee)**,** Elektronkirja teemareale tuleb märkida *„Põrandate remont“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile [haigla@jmh.ee](mailto:haigla@jmh.ee). Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.jmh.ee](http://www.jmh.ee/), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt pakkumuse esitanud, käesolevast pakkumuste esitamise ettepanekust tulenevatele tingimustele vastavad pakkumused esitanud, pakkujatega läbirääkimistesse pakutavate remonditööde teostamise aja ja maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasilükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilisele kirjeldusele- pakkumuse vormile.

**Tehniline kirjeldus-pakkumuse vorm**

|  |  |  |  |  |
| --- | --- | --- | --- | --- |
| **Jrk** | **Nimetus** | **Mõõtühik** | **Maht** | **Maksumus EUR (käibemaksuta)** |
| 1 | B korpuse sterilisatsiooni ruumide põranda katmine istetasanduva värvihelbetega epo-massi 1 mm paksuse kihiga | m2 | 43 |  |
| 2 | B koridori põranda katmine  istetasanduva värvihelbetega epo-massi 1 mm paksuse kihiga | m2 | 40 |  |
| 3 | Epo-liiva tasandusmass (vajadusel) | l | 10 |  |
|  |  |  |  |  |
|  | **Kokku** |  |  |  |
|  | **Käibemaks 20 %** |  |  |  |
|  | **Kokku käibemaksuga** |  |  |  |

Tööde eest tasumine toimub peale tööde üleandmis-vastuvõtmisakti vormistamist ja allkirjastamist mõlema osapoole esindaja poolt. Üleandmise-vastuvõtmise akti vormistab pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. Arve tasumise tähtaeg on 30 päeva.

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et pakkumus vastab kõikidele käesolevast pakkumuse esitamise ettepanekust tulenevatele tingimustele ning et ta nõustub kõikide käesolevast dokumendist tulenevate tingimustega.

Tööde teostamisel arvestada haigla pideva tööprotsessiga. Pakkuja peab olema valmist töid teostama puhkepäevadel.

Ametinimetus: \_\_\_\_\_\_\_\_\_\_\_\_\_\_\_\_\_\_\_

Pakkumuse koostaja kinnitab esitatud andmete õigsust (nimi ja allkiri):\_\_\_\_\_\_\_\_\_\_\_\_\_\_

/allkirjastatud digitaalselt/

Allkirjastamise kuupäevaks loetakse digitaalallkirja kuupäeva.